
BIROULUI PERMANENT
AL
CAMEREI DEPUTAŢILOR,

Vă înaintăm raportul asupra proiectului de Lege pentru modificarea unor acte normative în domeniul sănătăţii, trimis Comisiei pentru sănătate şi familie spre dezbatere,  în fond, cu adresa nr. Plx. 510/2018  din 8 octombrie 2018.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,

Conf. Dr. Florin Buicu
            

                          		



Parlamentul  României
Camera  Deputaţilor
Comisia pentru Sănătate şi Familie                      Nr. 4c-10/ 411 / 20 noiembrie 2018
R A P O R T  
asupra  proiectului de Lege pentru modificarea unor acte normative în domeniul sănătăţii
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu  proiectul de Lege pentru modificarea unor acte normative în domeniul sănătăţii, trimis cu adresa nr. Plx. 510/2018 din 8 octombrie  2018.
Senatul, în calitate de primă Cameră sesizată, a adoptat proiectul de lege, în şedinţa din 3 octombrie 2018.
Potrivit dispoziţiilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională. 
	 La întocmirea prezentului raport Comisia a avut în vedere :
· avizul favorabil cu observaţii al Consiliului Legislativ (nr.396 din 2.05.2018);
· punctul de vedere negativ al Guvernului (nr.13143/06. NOV.2018);
· avizul negativ al Comisiei pentru drepturile omului, culte şi problemele minorităților naționale (4c-6/479/17 octombrie 2018);
· avizul negativ al Comisiei pentru muncă şi protecţie socială (4c-9/796/24 octombrie 2018).

Proiectul de lege are ca obiect de reglementare modificarea Legii 185/2017 și a Legii nr.95/2006, în sensul exceptării serviciilor medicale din cabinetele de medicină de familie și cabinetele medicale dentare de la acreditarea prevăzută de Legea nr.185/2017.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 20 noiembrie 2018. La lucrările comisiei au fost prezenţi 17 deputaţi din totalul de 18 membri.
   La dezbaterile comisiei a participat, în conformitate cu prevederile art. 55 din Regulamentul Camerei Deputaţilor, domnul Teodor Simion, consilier la Ministerul Sănătății.
În urma dezbaterilor, Comisia pentru sănătate şi familie a  hotărât, cu unanimitate  de voturi, să propună plenului Camerei Deputaților adoptarea  proiectului de Lege pentru modificarea unor acte normative în domeniul sănătății (PLx. 510/2018), cu amendamentele admise prezentate în anexă.
În raport cu obiectul şi conţinutul său, proiectul de lege face parte din categoria legilor ordinare. 

													Anexă
Amendamente admise
asupra  proiectului de Lege pentru modificarea unor acte normative în domeniul sănătăţii
 (PLx510/2018)

	Nr.crt.
	Text în vigoare
	Text Senat
	Text propus de Comisie
(autorul amendamentului)
	Motivare

	1. 
	
	Titlul legii

Lege pentru modificarea unor acte normative în domeniul sănătăţii

	Titlul legii

Nemodificat

	

	2. 
	








Art 7
(5) Acreditarea este o condiţie obligatorie pentru unităţile sanitare care prestează servicii în relaţie cu sistemul public de asigurări de sănătate. 

	Art.I.-	La articolul 7 din Legea nr.185/2017 privind asigurarea calităţii în sistemul de sănătate, publicată în Monitorul Oficial al României, Partea I, nr.599 din 26 iulie 2017, alineatul (5) se modifică şi va avea următorul cuprins:

”(5)	Acreditarea este o condiţie obligatorie pentru unităţile sanitare, care prestează sau nu servicii în relaţie cu sistemul public de asigurări de sănătate, cu excepţia cabinetelor de medicină de familie şi a cabinetelor medicale dentare.”


	Art.I.-	La articolul 7 din Legea nr.185/2017 privind asigurarea calităţii în sistemul de sănătate, publicată în Monitorul Oficial al României, Partea I, nr.599 din 26 iulie 2017, alineatul (5) se modifică şi va avea următorul cuprins:

 “(5) Acreditarea este o condiție obligatorie pentru unitățile sanitare care prestează sau nu servicii în relație cu sistemul public de asigurări de sănătate, cu excepția cabinetelor de medicină de familie, a cabinetelor medicale dentare și a cabinetelor medicale din ambulatoriul de specialitate organizate conform Ordonanței Guvernului nr.124/1998 privind organizarea și funcționarea cabinetelor medicale, republicată, cu modificările și completările ulterioare și a Legii nr.31/1990 privind societățile comerciale, republicată, cu modificările și completările ulterioare, precum şi a laboratoarelor de analize medicale şi de anatomie patologică. Prezenta lege nu se aplică unităților farmaceutice – farmacii și oficine de circuit deschis.”
 (Comisia pentru sănătate și familie)


	Se impune exceptarea serviciilor medicale din cabinetele de medicină de familie,  cabinetele medicale dentare și cabinetele medicale din ambulatoriu de specialitate organizate conform O.G. nr.124/1998 şi a Legii nr.31/1990 având în vedere că acestea trebuie să parcurgă aceleaşi etape de acreditare impuse de Legea nr.185 /2017.














.










	3. 
	Articolul 249
(1) Evaluarea calităţii serviciilor de sănătate în vederea acreditării unităţilor sanitare revine Autorităţii Naţionale de Management al Calităţii în Sănătate.
(2) Evaluarea în vederea acreditării şi acreditarea unităţilor sanitare se fac în baza standardelor, procedurilor şi metodologiei elaborate de Autoritatea Naţională de Management al Calităţii în Sănătate.
 (3) CNAS încheie contracte numai cu unităţile sanitare acreditate care respectă următoarele condiţii:
a) dispun de un sistem informaţional şi informatic a cărui utilizare permite evidenţa, raportarea, decontarea şi controlul serviciilor medicale efectuate, conform cerinţelor CNAS;
b) utilizează pentru tratamentul afecţiunilor numai medicamente din Nomenclatorul de produse medicamentoase de uz uman;
c) utilizează materiale sanitare şi dispozitive medicale, tehnologii şi dispozitive asistive autorizate, conform legii.
(4) Prin excepţie de la prevederile alin.(3), în anii 2016 şi 2017, în sistemul de asigurări sociale de sănătate se încheie contracte cu unităţi sanitare autorizate şi evaluate în condiţiile legii.
 (5) Prin excepţie de la prevederile alin.(3) şi art.20 alin.(2) din Legea nr.185/2017 privind asigurarea calităţii în sistemul de sănătate, în anul 2018, în sistemul de asigurări sociale de sănătate se încheie contracte cu unităţi sanitare autorizate şi evaluate în condiţiile legii.


	[bookmark: bookmark2]Art.II.-	Articolul 249 din Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se modifică după cum urmează:

1.	Partea introductivă a alineatului (3) va avea următorul cuprins:
”(3)	CNAS încheie contracte numai cu unităţile sanitare acreditate, inclusiv cu cabinetele de medicină de familie şi cabinetele medicale dentare, care respectă următoarele condiţii:
[bookmark: bookmark3]	
2.	Alineatul (4) se abrogă.


	Art.II.-	Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se modifică după cum urmează:

1. La articolul 249, partea introductivă a alinetului (3) se modifică și va avea următorul cuprins:

“(3) CNAS încheie contracte cu unităţile sanitare acreditate, precum și cu cabinetele de medicină de familie, cabinetele medicale dentare şi a cabinetele medicale din ambulatoriu de specialitate organizate conform Ordonanței Guvernului nr.124/1998 privind organizarea și funcționarea cabinetelor medicale, republicată, cu modificările și completările ulterioare și a Legii nr.31/1990 privind societățile comerciale, republicată, cu modificările și completările ulterioare, care respectă următoarele condiţii:”

2. La articolul 249, alinetul (4) se abrogă.
( Comisia pentru sănătate și familie)
	
Modificare necesară determinată de propunerea de modificare  Legii nr.185/2017 de la numărul curent 2 din această anexă.

